KIRJALLINEN KYSYMYS P-2228/01

esittäjä(t): Patricia McKenna (Verts/ALE) komissiolle

(18. heinäkuuta 2001)

Aihe: Komission ja EU:n oikeudelliset yksiköt

Miten monta tapausta kullakin sisämarkkinoiden, maatalouden, aluepolitiikan, ympäristöasioiden, kalastuksen, kilpailun ja sosiaaliasioiden PO:jen lakimiehellä on hoidettavanaan keskimäärin?

Kuinka monta oikeudellista yksikköä ja asianajajaa näissä PO:issa on valitusten ja oikeudellisten menettelyjen käsittelemistä varten?

Kuinka monta tapausta kunkin jäsenvaltion asianajajilla on keskimäärin hoidettavanaan?

Neil Kinnockin komission puolesta antama vastaus

(29. lokakuuta 2001)

Kaikissa arvoisan parlamentin jäsenen mainitsemissa pääosastoissa (sisämarkkinoiden, maatalouden, aluepolitiikan, ympäristöasioiden, kalastuksen, kilpailun sekä työllisyyden ja sosiaaliasioiden pääosastoissa) on virkamiehiä, jotka työskentelevät pääasiassa tai jossakin määrin valitusten ja oikeudellisten menettelyjen parissa. Yhteisön lainsäädännön moitteettomaan soveltamiseen liittyvät asiat eivät kuitenkaan rajoitu näihin yksiköihin, ja monen muunkin pääosaston virkamiehet toimivat tällaisten asioiden parissa jatkuvasti tavanomaisten työpäiviensä puitteissa.

Aluepolitiikan ja kalastuksen pääosastot (PO:t) ovat selkeästi osoittaneet laaja-alaiset yksiköt, jotka käsittelevät oikeudellisia asioita (aluepolitiikan PO:n yksikkö G.2, oikeudelliset asiat, menettelyt sekä suhteet komiteoihin ja neuvostoon, ja kalastuksen PO:n yksikkö D.3, oikeudelliset kysymykset). Näistä yksiköistä ensimmäisessä on neljä ja toisessa kuusi työntekijää. Työllisyyden ja sosiaaliasioiden PO ei ole osoittanut selkeästi oikeudellista yksikköä, vaan sen oikeudelliset resurssit on hajautettu kuuteen yksikköön, jotka käsittelevät yhteisön lainsäädäntöä kyseisen PO:n vastuualueilla ja joissa noin 13 henkilöä käsittelee valituksia ja rikkomuksia. Ympäristöasioiden PO:n linjan D, soveltaminen ja täytäntöönpano, yksikkö D.2, yhteisön oikeuden soveltaminen, käsittelee rikkomuksia ja valituksia. Tässä PO:ssa näiden asioiden parissa työskentelee yhteensä noin 22 henkilöä. Maatalouden PO:n linjan B, maatalouslainsäädäntö, yksikkö B.1 käsittelee yleisiä oikeudellisia asioita ja oikeudellisia menettelyjä EY:n tuomioistuimessa, kun taas yksikkö B.3 käsittelee rikkomusmenettelyjä. Näissä yksiköissä työskentelee yhteensä noin 19 henkilöä.

Sisämarkkinoiden ja kilpailun pääosastojen tehtävien luonteen vuoksi niiden oikeudelliset resurssit on hajautettu eri yksikköihin.

Esittäessään näitä lukuja komissio ei ole rajoittunut termiin lakimies, jota käytettiin arvoisan parlamentin jäsenen kysymyksessä, koska valitusten ja oikeudellisten menettelyjen käsittely vaatii perusteellista teknistä ja taloudellista analysointia samoin kuin oikeudellista analysointia. Siksi esitetyt luvut koskevat kaikilla näillä aloilla toimivaa henkilöstöä.

Kuhunkin jäsenvaltioon liittyvien rikkomisten osalta arvoisa parlamentin jäsen voi tutustua komission yhteisön oikeuden soveltamisen seurantaa käsittelevään vuosikertomukseen(1), joka on saatavilla seuraavasta www-osoitteesta: http://europa.eu.int/comm/secretariat_general/sgb/droit_com/index_fr.htm

infractions.

Vuonna 2000 kirjattiin 1 899 tapausta, ja vuoden 2000 lopussa vireillä oli noin 3 379 tapausta.

>TAULUKON PAIKKA>

(1) KOM(2001) 309, lopullinen. Nide I.